钦定古今图书集成/历象汇编/庶征典/第172卷 > 《管窥辑要》 > 魏
## 钦定古今图书集成/历象汇编/庶征典/第172卷 > 《管窥辑要》 > 魏

### 齐王嘉平 年东郡讹言河出妖马

按《魏志齐王本纪》不载。　按《晋书五行志》：“魏齐王嘉
平初，东郡有讹言云：白马河出妖马，夜过官牧边，鸣
呼，众马皆应。明日见其迹大如斛，行数里，还入河。楚
王彪本封白马，兖州刺史令狐愚以彪有智勇，及闻
此言，遂与王凌谋共立之。事泄，凌、愚被诛，彪赐死。”此
言不从之罚也。《诗》云：“人之讹言，宁莫之惩。”